અત્યાર સુધી આપણે ટ્રાયલ બાય મીડિયા સાંભળતા આવ્યા છીએ, પરંતુ આ ફિલ્મથી ટ્રાયલ બાય સિનેમા શબ્દ પ્રચલિત થાય તો નવાઈ નહીં. લેખક-પ્રોડ્યુસર વિશાલ ભારદ્વાજ ભલે કહે કે તેમણે નિષ્પક્ષ રહીને આ ફિલ્મની વાર્તા લખી છે, પરંતુ એમાં આરુષી તલવારનાં માતા-પિતા પ્રત્યે તેમનો સૉફ્ટ કૉર્નર ચોખ્ખો દેખાઈ આવે છે. તેઓ કહે છે કે તેમણે જાહેરમાં ઉપલબ્ધ વિગતોમાંથી આ ફિલ્મની વાર્તા લખી છે, પરંતુ તેમણે ક્યાંય કોઈ સ્રોત ટાંક્યા નથી. એટલે અત્યારે સબજુડિસ એવા આ કેસ પરની ફિલ્મમાં કેટલું અને કોનું સત્ય સાચું હશે એ પ્રશ્ન પણ ઉપસ્થિત રહે જ છે.